नामवरजी के पूरे नजरि‍ए में ‘सामंजस्‍य’ की धारणा नजर नहीं आती। वे हमेशा ‘भि‍न्‍न’ नजरि‍ए पर जोर देते हैं और तर्क को खुला रखते हैं। हि‍न्‍दी में ‘सामंजस्‍य’ की धारणा का वैभव चरमोत्‍कर्ष पर है। वे हमेशा ‘सामंजस्‍य’ की कोटि‍ में शामि‍ल होने इंकार करते रहे हैं। व्‍यवहारि‍क जीवन में वे सामंजस्‍यवादी’ हैं लेकि‍न आलोचना में उसके मुखर वि‍रोधी हैं। ‘सामंजस्‍य’ को उन्‍होंने व्‍यवहारवाद में तब्‍दील करने में महारत हासि‍ल कर ली है। साहि‍त्‍य में ‘सामंजस्‍य’ की धारणा का नि‍षेघ करने के कारण ही वे वि‍चारधारात्‍मक मुठभेड़ों में सबसे ज्‍यादा असहि‍ष्‍णुभाव से पेश आते हैं। मूर्त्‍तिभंजक नजर आते हैं। यहीं पर उनके वैदुष्‍य का चरमोत्‍कर्ष नजर आता है।